CELEX: E2019P0009
Language: da
Date: 2019-11-26 00:00:00
Title: Sag anlagt den 26. november 2019 af Abelia og WTW AS mod EFTA-Tilsynsmyndigheden (Sag E-9/19)2020/C 23/07

23.1.2020   
            
            
               DA
            
            
               Den Europæiske Unions Tidende
            
            
               C 23/7
            
         
      Sag anlagt den 26. november 2019 af Abelia og WTW AS mod EFTA-Tilsynsmyndigheden
      (Sag E-9/19)
      (2020/C 23/07)
      Abelia og WTW AS har ved advokat Espen Bakken, Arntzen de Besche Advokatfirma AS, P.O. Box 2734, Solli, 0204 Oslo, Norge, som befuldmægtiget den 26. november 2019 anlagt sag mod EFTA-Tilsynsmyndigheden ved EFTA-Domstolen.
      Sagsøgerne har nedlagt følgende påstande:
      
                  1.
               
               
                  EFTA-Tilsynsmyndighedens beslutning nr. 57/19/COL af 10. juli 2019 annulleres
               
            
                  2.
               
               
                  EFTA-Tilsynsmyndigheden tilpligtes at betale sagens omkostninger.
               
            
         Retlige og faktiske omstændigheder samt søgsmålsgrunde:
      
      
                  —
               
               
                  Abelia er en handels- og arbejdsgiverforening inden for Norges største arbejdsgiverorganisation, Næringslivets Hovedorganisasjon (NHO)
               
            
                  —
               
               
                  WTW AS udvikler software, er medlem af Abelia og tilbyder innovative tekniske løsninger til kunder inden for en række forretningssegmenter. WTW har også aktiviteter inden for e-sundhedssektoren, hvor selskabet er i direkte konkurrence med de offentlige e-sundhedsløsninger, som EFTA-Tilsynsmyndigheden (i det følgende benævnt »Tilsynsmyndigheden«) har undersøgt i forbindelse med den anfægtede beslutning
               
            
                  —
               
               
                  Den anfægtede beslutning vedrører den anmeldte finansiering af en offentlig virksomhed, der har til opgave at tilvejebringe en national e-sundhedsløsning
               
            
                  —
               
               
                  Den norske regering anser ikke den offentlige finansiering af de indbyrdes forbundne e-sundhedsløsninger for statsstøtte, fordi de ikke udgjorde »økonomiske aktiviteter« som omhandlet i EØS-aftalens artikel 61, stk. 1, men indgav den 3. maj 2019 en anmeldelse med henblik på at opnå retlig sikkerhed
               
            
                  —
               
               
                  Tilsynsmyndigheden vedtog den anfægtede beslutning den 10. juli 2019 baseret på artikel 4, stk. 2, i tilsyns- og domstolsaftalen, efter at have konkluderet, at Norsk Helsenett SF og det norske direktorat for e-sundhed ikke kan anses for »virksomheder«, der tilvejebringer e-sundhedsløsninger til den norske sundhedssektor
               
            
                  —
               
               
                  I den anfægtede beslutning konstaterede Tilsynsmyndigheden endvidere, at de anmeldte foranstaltninger ikke gav Norsk Helsenett SF en økonomisk fordel som omhandlet i EØS-aftalens artikel 61, stk. 1
               
            
                  —
               
               
                  Sagsøgerne gør gældende, at Tilsynsmyndigheden vedtog den anfægtede beslutning om statsstøtten uden at have indledt en formel undersøgelsesprocedure og derved tilsidesatte sagsøgernes processuelle rettigheder
               
            
                  —
               
               
                  Sagsøgerne har således nedlagt påstand om, at den anfægtede beslutning annulleres.